Here is a page extracted from Wikipedia that may contain CSS, HTML, and a lot of unformatted text.

Title: Chuan Baptista Escoto
Content: Chuan Baptista Escoto estió un militar aragonés naixito de Zaragoza y muerto en Timişoara (hué en Rumanía) l'11 de marzo de 1747.

Perteneixeba a la familia d'os Escoto u Scotti d'orichen chenovés, establita en Monzón en o sieglo XVII.

Intervinió en a Guerra de Succesión Espanyola en l'exercito de l'Archiduque Carlos contra os Borbons. Dimpués d'a derrota d'os partidarios d'os Austrias en a Corona d'Aragón siguió a lo servicio d'o reino d'Austria y l'emperador Carlos VI premió os suyos servicios en 1730 con o títol de conte en Italia, con o suyo feudo hereditatio en a Tierra de Culturano. 
 
En o siguiente decenio yera Gubernador y Capitán Cheneral de Timişoara, una ciudat a man d'a muga con l'Imperio Otomán, on morió deixando o principal d'a suya fortuna a la emperadriz María Teresa, legatos a los suyos parients d'Aragón y fundacions para dotes de doncellas pobres naixitas de Las Pauls, Castanesa y Barbaruens.

Militars d'Aragón
Muertos en Rumanía
Naixius de Zaragoza
1747 (muertes)